बिथांआ आलादा राज्यो बड'लेन्ड सोरजिनो थाखाय फैगौ लख सभा बिसायखथिआव एबसुजों हेफाजाब होजानाय बिजाथि उरकाउ गोरा ब्रम्ह आरो प्रदिप कुमार दैमारि बिथांखौ भट होनानै देरहासार खालामनो साफ्रोमखौबो खावलायो ।नेशनेल डेमक्रेटिक प्रन्ट ऑफ बड'लेन्ड ( प्रग्रेसिव ) आफादनि आफादगिरि धिरेन बर' बिथांआबो जौगाखांनाय लाबोनो थाखाय बर' माहारिखौ खौसे जानो खावलायो ।जथुमायाव चक्रधर ब्रम्ह आरो बिथांनि हान्जाजों लिरजानाय " बाहिनिगामि खाम्फा " मुंनि गांसे बिजाबखौबो बेखेवनानै होयो ।